వాషింగ్టన్: చైనాకు అమెరికా మరో సవాల్ విసిరింది. ఆదివారం దక్షిణ చైనా సముద్ర జలాల్లో యూఎస్ యుద్ధ నౌక ప్రయాణించింది. స్వేచ్ఛా నౌకాయానం పేరుతో చైనా ఆధీనంలోని ట్రిటన్ ద్వీపానికి 22 కిలోమీటర్ల సమీపంలోకి అది వెళ్లింది. తైవాన్, వియత్నం కూడా ఈ ద్వీపం తమదేనని వాదిస్తున్నాయి. మరోవైపు అమెరికా తీరుపై చైనా మండిపడుతోంది. తమ ప్రాదేశిక జలాల్లోకి ప్రవేశించ వద్దని ఇప్పటికే హెచ్చరించింది. ఈనేపథ్యంలో అమెరికా యుద్ధ నౌక దక్షిణ చైనా సముద్ర జలాల్లోని వివాదస్పద ద్వీపాలకు మరింత చేరువలో వెళ్ళడంపై చైనా ఎలా స్పందిస్తుందో చూడాలి.
vashington: chainaaku america maro sawal visirindi. aadivaaram dakshina chaina samudra jalaallo us yuddha nauka prayaaninchindi. swechha naukaayaanam paerutho chaina aadheenamlooni triton dweepaaniki 22 kilometerla sameepamloki adhi vellindi. taivan, viyatnam kuudaa ee dveepam tamadenani vaadistunnaayi. marovaipu america teerupai chaina mandipadutondi. tama praadesika jalaalloki pravesincha vaddani ippatike heccharinchindi. eenepathyamlo america yuddha nauka dakshina chaina samudra jalaallooni vivaadaspada dveepaalaku marinta cheruvalo velladampai chaina ela spandistundo chudali.